alexandrainst/scandi-wiki huggingface dataset:
Grex Vocalis

Grex Vocalis ('Den syngande hjorda') er eit norsk kammerkor stifta i 1971 av Carl Høgset som framleis er dirigent for koret. Repertoaret spenner frå renessansen til norsk samtid. Koret har vunne fleire internasjonale korkonkurransar og tre Spellemannprisar (1977, 1983, 2006). 

Koret samarbeidde frå 1984 med Arne Nordheim og har spelt inn og framført fleire av verka hans. Dei har òg samarbeidd med komponistar som Knut Nystedt, Trond Kverno og Terje Rypdal.

Diskografi 
 Norwegian Folksongs & European Madrigals (Arne Bendiksen, 1977) 
 Contemporary Music from Norway (Phillips, 1980)
 Renessanse for kor (Kirkelig Kulturverksted, 1983) 
 Visst skal våren komme (Kirkelig Kulturverksted, 1984) med Göran Fristorp og Anne Lise Gjøstøl  
 Arne Nordheim: Aurora, Tres Lamentationes, Klokkesong (Norsk Musikkproduksjon AS, Aurora AR, 1986) 
 Frihetens faner på ny  (Kirkelig Kulturverksted, 1988) 
 Terje Rypdal: Ineo for kor og kammerorkester, Undisonus for fiolin og orkester (ECM, 1990) med The Rainbow Orchestra, Terje Tønnesen (fiolin), Royal Philharmonic Orchestra og Christian Eggen (dirigent)
 Händel: Messias (QCD, 1997) (Konsertopptak) 
 Norske stemninger  (Polygram, 2000) 
 CRUX - Norsk kormusikk fra det 20 århundre  (QCD, 2000) 
 Francis Poulenc: Liberté (Simax, 2000) 
 Magnum Mysterium (2L, 2004)
 Arne Nordheim: Draumkvedet (Simax, 2006) med Kringkastingsorkesteret og Ingar Bergby (dirigent)
 Edvard Grieg CHORAL MUSIC (2L, 2007)

Prisar og utmerkingar 
 Vinnar av internasjonal korkonkurranse arrangert av NRK 1975
 Vinnar av internasjonal korkonkurranse i Arezzo 1977
 Spellemannprisen 1977 i klassen klassisk musikk/samtidsmusikk for Norwegian Folksongs & European Madrigals
 Vinnar av internasjonal korkonkurranse i Gorizia 1982
 Spellemannprisen 1983 i klassen klassisk musikk/samtidsmusikk for Renessanse for kor
 Vinnar av internasjonal korkonkurranse i Tolosa 1992
 Vinnar av internasjonal korkonkurranse i Marktoberdorf 1993
 Vinnar av Il Gran Premio Cittá di Arezzo (beste kor uansett klasse) under internasjonal korkonkurranse i Arezzo 1999
 Spellemannprisen 2006 i klassen samtidsmusikk for Arne Nordheim: Draumkvedet (saman med Kringkastingsorkesteret)

Bakgrunnsstoff 
 Heimeside
 musikkmerket 2L

Norske kor
Vinnarar av Spellemannprisen
Skipingar i 1971
Pasteurisering

Pasteurisering er ein prosess for varmebehandling av ulike produkt, særleg næringsmiddel som mjølk, for å sikra dei mot overføring av patogene og andre bakteriar, virus og enzym. Metoden blei utviklet kring 1853 av den franske forskaren Louis Pasteur, som har gjeve han namn.

Kjelder
Denne artikkelen bygger på «Pasteurisering» frå ,  den 26. september 2011.  
 

Mjølkeproduksjon
Meieriindustri
Kiralitet

Kiralitet (gresk for 'handtheit', som i høgre- og venstrehendt, av χειρ, cheir, 'hand') er ein asymmetrieigenskap som er viktig innan mellom anna kjemi. Eit objekt eller system er kiralt om det finst i former som er speglvendte frå kvarandre. Molekyl som er kirale kan ha ulike kjemiske eigenskapar. Eit objekt som ikkje er kiralt blir kalla akiralt (eller amfikiralt). Ei blanding som inneheld begge typar kirale molekyl i eit 50/50-tilhøve er ei racemisk blanding.

Kjelder 
 Denne artikkelen bygger på «Kiralitet» frå ,  den 26. september 2011.  
 

Stereokjemi
Anaerob

Anaerob viser til prosessar som går føre seg utan oksygen, til dømes anaerobe organismar som lever utan tilgang på oksygen, eller anaerobt arbeid der muskelceller arbeider med utilstrekkeleg tilførsel av oksygen.

Sjå òg
 Aerob

Kjelder
Denne artikkelen bygger på «Anaerob» frå ,  den 26. september 2011.  
 

Fysiologi
Økologi
Spontan generasjon

Spontan generasjon er ein teori som går ut på at liv stadig kan oppstå av seg sjølve. Teorien stammar frå dei gamle grekarane som meinte at liv kunne oppstå av seg sjølv om ein berre utsette jord, luft, vann og eit eterisk stoff kalla apeiron, altså «livskraft», for dei rette tilhøva. Sjølv om det var heftig diskusjon rundt temaet var det ingen som klarte å motbevisa teorien før det franske vitskapsakademiet i 1860 utlova ein dusør for ei avklaring i saka. Louis Pasteur tok utfordringa og testa teorien.

Forsøk av Louis Pasteur 
Det første Pasteur gjorde var å koka opp kjøtbuljong, lukka loket og la det stå. Blandinga gjæra ikkje. Tilhengjarar av spontan generasjon heldt då føre at når han lukka lokket, stengde han også ute livskrafta som fanst i lufta. Han fekk så laga ein glaskolbe der luft kunne strøyma fritt, men støv og andre smådelar i lufta ikkje kunne trengja helt inn. Buljongen gjæra heller ikkje då. Pasteur hadde også druesaft i slike kolbar og fann at ho ikkje gjæra til vin slik ho elles ville gjort. Desse eksperimenta overtydde det franske vitskapsakademiet, og Louis Pasteur fekk dusøren.

Kjelder
Denne artikkelen bygger på «Spontan generasjon» frå ,  den 26. september 2011.  
 

Pseudovitskap
Magne Myhra

Magne Myhra () er ein norsk lyrikar og forfattar.

Han er utdanna lærar frå Stord lærarskule, var tilsett ved Voss folkehøgskule 1963-76, og fekk kunstnarløn i 1978. Han debuterte med romanen Mistelteinen i 1959, ei bok om jødeforfølgjingane i Noreg, og har òg skrive den sjølvbiografiske Sønn av en kvinne i 1978. Han har òg skrive dikt, ei barnebok, salmar og kåseri. Han er representert med éin salme i Salmer 1997. Han fekk kulturprisen for Voss kommune i 1990.

Kjelder 

 Avisa Hordaland, 14.2.2009
 Offisiell nettstad

Bakgrunnsstoff 

 

Norske lyrikarar
Norske forfattarar
Norske salmediktarar
Folk frå Voss
Pesk

Pesk (nordsamisk beaska), mudd, mutt (nsam. muoddá, akk. og gen. muottá) eller finnmudd er ei samisk pelskufte hovudsakleg laga av reinsdyr, gjerne reinkalvskinn. Pesken har ikkje opning framme, som ei kåpe, men blir trekt over hovudet. Han blir stramma i livet med belte. Innanfor pesken kan ein ha dork, ein innerpels der håra er vend inn mot kroppen.

Langs kantar og saumar kan pesken ha påsydde detaljar av skinn eller tekstil, til dømes band, duskar og flettearbeid.

Både Roald Amundsen og Fridtjof Nansen nytta pesk under sine oppdagingsferder i polare strok.

Kjelder

Ole Magnus Rapp, «Polarheltene. Fangstfolk hjalp dem til målet», Aftenposten.no, 04.02.11.
Roger Manndal, «2011 Amundsen og Nansens år», NRK Sápmi, 30.12.2010.
«pesk» i Store norske leksikon
«pesk», «mudd» i Nynorskordboka

Bakgrunnsstoff
Søk etter pesk ved kulturnett.no
Søk etter pesk i digtaltmuseum.no

samiske klede
ytterklede
klede for overkroppen
Pels
Aesch i Basel-Landschaft

Aesch er ein kommune i distriktet Arlesheim i kantonen Basel-Landschaft i Sveits. ]]. Kommunen har  innbyggjarar ({{Sveitsisk folketal Y|CH-BL|2761) og eit areal på .  Kommunesenteret ligg 315 meter over havet.

Aesch grensar i aust mot kantonen Solothurn.

Kjelder
Denne artikkelen bygger på «Aesch BL» frå ,  den 26. september 2011.

Bakgrunnsstoff
 Aesch offisielle webside

Kommunar i Basel-Landschaft
Therwil

Therwil er ein kommune i distriktet Arlesheim i kantonen Basel-Landschaft i Sveits.  Kommunen har  innbyggjarar () og eit areal på . Kommunesenteret ligg 306 meter over havet.

Therwil grensar i sørvest mot kantonen Solothurn.

Kjelder
Denne artikkelen bygger på «Therwil» frå ,  den 26. september 2011.

Bakgrunnsstoff
 Offisiell nettstad (tysk)

Kommunar i Basel-Landschaft
Oberwil

Oberwil er ein kommune i distriktet Arlesheim i kantonen Basel-Landschaft i Sveits.  Kommunen har  innbyggjarar () og eit areal på . Kommunesenteret ligg 316 meter over havet.

Oberwil grensar i sørvest mot Frankrike. Kommunen ligg midt i Leimendalen.

Kjelder
Denne artikkelen bygger på «Oberwil» frå ,  den 26. september 2011.

Bakgrunnsstoff
 Offisiell nettstad (tysk)
 Swissinfo Article: Federer turns his back on home kanton

Kommunar i Basel-Landschaft
Pratteln

Pratteln er ein kommune i distrikt Liestal i kantonen of Basel-Landschaft i Sveits.  Kommunen har  innbyggjarar () og eit areal på .

Kjelder
Denne artikkelen bygger på «Pratteln» frå ,  den 26. september 2011.

Bakgrunnsstoff
 Offisiell nettstad (tysk)

Kommunar i Basel-Landschaft
Byar i Sveits
Dasaratha Maurya

Dasaratha var keisar av det sørasiatiske Mauryariket frå 232 f.Kr. til 224 f.Kr. Han etterfølgde farfar sin Asjoka den store.

Den eigentlege tronfølgjaren var Asjoka sin son Kunala, men denne skal ha blitt rekna som ute av stand til å regjera ettersom han var blitt blinda som ung. I staden kom brorsonen hans Dasaratha på trona. Då Dasaratha døydde, arva sonen til Kunala trona.

Dasaratha innvigde tre av Barabarhòlene til ajivika-asketane. Tre inskripsjonar i hòlene viser til han som «Devānaṃpiya Daśaratha» ('Elska av gudane', ein tittel Asjoka òg brukte) og fortel at han innvigde dei kort tid etter at han kom på trona.

Kjelder
Denne artikkelen bygger på «Dasaratha Maurya» frå ,  den 26. september 2011.

Bakgrunnsstoff
Dasaratha-dedikasjonane (på engelsk)

Indiske keisarar
Maurya
200-talet fvt.
Speyer domkyrkje

Speyer domkyrkje (tysk: Kaiser- und Mariendom zu Speyer) er ei domkyrkje i Speyer, Tyskland. Domkyrkja er den største bevarte romanske kyrkja i verda og sidan 1981 vore på FN si verdsarvliste.

Historie 

Den saliske keisaren Konrad II tok kring 1030 til å bygge kyrkja med målet om å bygge den største kyrkja i Europa. Både han og hans son Henrik III døydde før  kyrkja var bygd ferdig. Først under Henrik IV si regeringstid vart kyrkja innvigd i 1061.

Krypta 
I krypta i Speyer domkyrkje vart det gravlagd 8 tyske kongar og keisarar:

 Konrad II († 1039) og hans kone Gisela († 1043)
 Henrik III († 1056), son til Konrad II
 Henrik IV († 1106), son til Henrik III og hans kone Berta († 1087)
 Henrik V († 1125), son til Henrik IV
 Kung Philipp von Schwaben († 1208), son til Fredrik Barbarossa
 Kung Rudolf von Habsburg († 1291)
 Kung Adolf von Nassau († 1298)
 Kung Albrecht von Österreich († 1308), son til Rudolf von Habsburg

Tekniska date 

 Kyrkjas lengd: 134 m
 Mittskeppets høgd: 33 m
 Kyrkjas breidde: 37,62 m
 Austtårnas høgd: 71,20 m
 Vesttårnas høgd: 65,60 m

Bakgrunnsstoff 

 Officiell webbplats

Verldsarv i Tyskland
Domkyrkjer i Tyskland
Lukka

Lukka eller luhkka (nordsamisk luhkká), også kalla «samisk poncho» eller «cape», er ei samisk kappe med hette. Plagget har opning til hovudet og rekk ned til hendene og livet. Det vernar mot kulde og vind, og er vanleg vinterutstyr som kan brukast over kufte eller pesk. Luhkká kan også visa til kappe utan hette, men i Nord-Noreg blir denne varianten kalla njálfáhtta.

Lukka er tradisjonelt laga av tjukk vadmål og pynta med anna farga klede og band. Moderne utstyrsprodusentar som Fjällräven har også utforma lukkaer i kunststoff.

Lukkaer blir tidvis gjevne som gåve ved høgtidelege høve, gjerne med påsydd namn. Kronprins Haakon Magnus blei til dømes gjeven ein lukka då han vitja Sametinget under opninga på Samefolkets dag i 2009. Ved same høvet fekk  Kronprinsesse Mette-Marit ein njálfáhtta. Også sameminister Rigmor Aasrud og hotelleigar Olav Thon er blitt gjevne slike plagg.

Kjelder

Bakgrunnsstoff
, med bilete
Søk etter lukka og luhkka ved kulturnett.no
Søk etter lukka ved digitaltmuseum.no
Luhkka  ved verksemda Ivnnit
Duodji ungdom fikk NM priser, NRK Sápmi

Samiske klede
Samiske ord og uttrykk
Ytterklede
Vinterklede
Klede for overkroppen
Richard Dybeck

Richard Dybeck () var ein svensk jurist og amatørforskar innan historie og folkeminne. Han er best kjend som diktaren som skreiv teksten til den svenske nasjonalsongen «Du gamla, du fria».

Dybeck var fødd i Odensvi i Köping kommune i Västmanland. Han døydde i Södertälje og er gravlagd på Norra begravningsplatsen i Stockholm.

Verkliste 
(utval)
 Svenska vallvisor och hornlåtar (1846)
 Svenska visor (1847-48)
 Svenska fornsaker (1853-55)
 Svenska folkmelodier (1856)
 Sveriges runurkunder (1860-76)
 Mälarens öar (1861)

Kjelder
Denne artikkelen bygger på «Richard Dybeck» frå ,  den 27. september 2011. 
 oppgav desse kjeldene:
Gösta Berg, Svenskt biografiskt lexikon, Stockholm 1945

Bakgrunnsstoff

Köpingsprofiler 

Svenske komponistar
Svenske forfattarar
Ostermundigen

Ostermundigen er ein kommune i Bern-Mittelland i kantonen Bern i Sveits.  Kommunen har  innbyggjarar () og eit areal på . Kommunesenteret ligg 585 meter over havet, 1 km aust for bygrensa til Bern.

Ostermundigen fekk jarnbane i 1859. Det multinasjonale selskapet Intersport og meieriet Emmi er dei største arbeidsplassane i kommunen. Mange av innbyggarane i kommunen pendlar til Bern med Bernmobil eller S-Bahn Bern. 

Syklisten Fabian Cancellara og skodespelaren Ursula Andress voks opp i Ostermundigen.

Kjelder
Denne artikkelen bygger på «Ostermundigen» frå ,  den 27. september 2011.

Bakgrunnsstoff
 Ostermundigen si offisielle webside

Kommunar i Bern
Byar i Sveits
Muri bei Bern

Muri bei Bern er ein kommune i Bern-Mittelland i kantonen Bern i Sveits.  Kommunen har  innbyggjarar () og eit areal på . Kommunesenteret ligg 558 meter over havet, om lag 2 km søraust for bygrensa til Bern.

Kommunen er delt inn i to delar, med kring 6000 innbyggjarar I kvar. Byane vert kalla Muri, som har vore namnet på kommunen i lang tid, og Gümligen.

Kjelder
Denne artikkelen bygger på «Muri bei Bern» frå ,  den 27. september 2011.

Bakgrunnsstoff 
 Offisiell nettstad (tysk)
 Nettside of Villa Mettlen (tysk)

Kommunar i Bern
Byar i Sveits
Ittigen

Ittigen er ein kommune i Bern-Mittelland i kantonen Bern i Sveits.  Kommunen har  innbyggjarar () og eit areal på . Kommunesenteret ligg 526 meter over havet, ein kilometer nordaust for bygrensa til Bern.

Kommunen vart skapt i 1983 då denne og Ostermundigen vart skilt ut frå Bolligen.

Kjelder
Denne artikkelen bygger på «Ittigen» frå ,  den 25. mars 2012.

Bakgrunnsstoff
 Offisiell nettstad (tysk)
 

Byar i Sveits
Kommunar i Bern
Skipingar i 1983
Münsingen

Münsingen er ein kommune i Bern-Mittelland i kantonen Bern i Sveits.  Kommunen har  innbyggjarar () og eit areal på . Kommunesenteret ligg 541 meter over havet, ni-ti kilometer søraust for Bern.

Landsbyen ligg ved elva Aar mellom byane Bern og Thun.

Kjelder
Denne artikkelen bygger på «Münsingen BE» frå ,  den 27. september 2011.

Bakgrunnsstoff

Kommunar i Bern
Byar i Sveits
Stader ved Aare
Worb

Worb er ein kommune i Bern-Mittelland i kantonen Bern i Sveits.  Kommunen har  innbyggjarar () og eit areal på . Kommunesenteret ligg 585 meter over havet, seks kilometer aust for byen Bern.

Kjelder
Denne artikkelen bygger på «Worb» frå ,  den 27. september 2011.

Bakgrunnsstoff

Byar i Sveits
Kommunar i Bern
Victorious

Victorious (stilisert som VICTORiOUS) er ein amerikansk komedie-serie laga av Dan Schneider som blei send på Nickelodeon frå 27. mars 2010 til 2. februar 2013. Serien handlar om Tori Vega (spelt av Victoria Justice), ei tenåringsjente som begynner på Hollywood Arts High School.

Rolleliste 
 Victoria Justice som Tori Vega
 Leon Thomas III som Andre Harris
 Matt Bennett som Robbie Shapiro
 Elizabeth Gillies som Jade West
 Ariana Grande som Cat Valentine
 Avan Jogia som Beck Oliver
 Daniella Monet som Trina Vega

Bakgrunnsstoff 
 
 

USA-amerikanske barne-tv-seriar
USA-amerikanske komiseriar
Fjernsynsseriar frå 2010-åra
Situasjonskomediar
Skipingar i 2010
Nedleggingar i 2013
Lars-Erik Larsson

Lars Erik Vilner Larsson () var ein svensk komponist.

Larsson tok organisteksamen i Växjö 1924 og studerte i perioden 1925-1929 ved Kungliga Musikhögskolan i Stockholm. Han heldt fram med studium hos Alban Berg i Wien og hos Fritz Reuter i Leipzig.

Då han vende tilbake til Sverige, vart han tilsett som repetitør ved Kungliga Teatern i Stockholm 1930-1931. Frå 1932 underviste han i musikk i Malmö og Lund. Han verka i perioden 1933-1937 som musikk-kritikar. Han var mellom 1947-1959 den første professoren i komposisjon ved Kungliga Musikhögskolan i Stockholm. Larsson var i perioden 1939-63 styreleiar i Föreningen Svenska Tonsättare, og nestleiar i perioden 1942-1947.

Larsson er mest kjend for sine orkesterverk, men skreiv òg kammermusikk, klaverstykker og romansar. Han skreiv musikk til 22 filmar og nokre slagermelodier. I norsk samanheng er han kjend som komponisten bak melodien til songen «Norge i rødt, hvitt og blått».

Utvalde verk
Pastoralsvit (for kammerorkester) Op.19 (1938)
«Förklädd gud». Lyrisk suite for solistar, kor og orkester. Op.24 (1940), til tekst av Hjalmar Gullberg
Tolv concertini (for ulike soloinstrumenter og strykeorkester) Op.45:1-12 (1955-57)

Kjelder
Denne artikkelen bygger på «Lars Erik Larsson» frå ,  den 28. september 2011.  
 

Svenske komponistar
Folk frå Skåne
Metodologisk kollektivisme

Metodologisk kollektivisme er eit vitskapsteoretisk omgrep som inneber at sosiale fenomen (grupper, institusjonar, samfunn, språk) skal forståast som heilskapar (system) og ikkje som einkskilddeler (t.d. individ). Det motsette av metodologisk kollektivisme er metodologisk individualisme.

Vitskapsteoriar
Dork

Dork (nordsamisk dorka) er eit samisk klesplagg av pels som ein typisk bruker innanfor andre klede, hovudsakleg om vinteren. Han skil seg frå pesk ved at hårsida vender inn mot kroppen. Han er kjend frå heile det nordsamiske området.

Dorken er gjerne av saueskinn, men også av reinskinn. Han har som regel ein eller to splittar i halsen og oppståande krage. Kantane kan vera laga av anna skinn eller band. Elles har dorken lite pynt.

Bakgrunnsstoff
Dork  med skildring ved 
Søk etter dork ved kulturnett.no
Søk etter dork i digtaltmuseum.no

Kjelder

«dork» i Store norske leksikon
14 Pesk og dork ved vuonan.no
duodjeinstituhtta.com 

samiske klede
vinterklede
klede for overkroppen
Samiske ord og uttrykk
Telling Lies

«Telling Lies» er ein song og ein singel av David Bowie skriven i 1996 og gjeven ut i 1997 på albumet Earthling.

Tre versjonar av «Telling Lies» kom ut på den offisielle nettstaden til Bowie den 11. september 1996 – ein versjon kom ut i veka tre veker på rad - og utgjorde den første nedlastbare singelen nokon gong av ein større artist. I følgje pressmeldingar lasta over 300 000 menneske ned den originale singelen då han berre var tilgjengeleg på Internett. To månader seinare vart han gjeven ut på ein singel av BMG.

Bakgrunn
Bowie lanserte singelen med ein nettbasert chat, der han og to andre folk som lata som dei var han svarte på spørsmål frå publikum (Bowie fortalte sanninga; dei to andre «fortalte løgner» (telling lies)). Publikum skulle så stemme over kven dei trudde den «verkelege» Bowie var. Transkripsjonar frå chatten synte at flest enda opp med å stemme på den verkelege Bowie, sjølv om andre kjelder hevda han kom på tredjeplassen.

Det vart ikkje laga musikkvideo til songen.

Singelen
 «Telling Lies (Feelgood mix by Mark Plati)» – 5:07
 «Telling Lies (Paradox mix by A Guy Called Gerald)» – 5:10
 «Telling Lies (Adam F mix)» – 3:58

Ein avgrensa CD med eit anna omslag kom ut med dei same spora. Det finst òg ein dobbel 12" vinylutgåve som inneheld dei tre miksane, og der A Guy Called Gerald-miksen var med to gonger.

Medverkande
 Produsentar:
 David Bowie
 Musikarar:
 David Bowie – vokal, gitar, saksofon, samplingar, klaverinstrument
 Reeves Gabrels – programmering, synthesizer, verkeleg og sampla gitarar, vokal
 Mark Plati – programmering, bandsløyfer, samplingar, klaverinstrument
 Gail Ann Dorsey – bass, vokal
 Zachary Alford – trommesløyfer, akustisk trommer, elektronisk perkusjon
 Mike Garson – klaverinstrument, piano

Salslister

Konsertopptak
 Eit konsertopptak frå Paradiso i Amsterdam i Nederland den 10. juni 1997, kom ut på LiveAndWell.com i 2000.

Andre utgjevingar
 «Adam F mix» kom ut som bonusspor på den japanske utgåva av Earthling. Han vart òg gjeven ut på den britiske utgåva av singelen «Little Wonder» i januar 1997.
 «Paradox mix» kom ut i Storbritannia på 12"-utgåva av singelen «Dead Man Walking» i april 1997. Denne miksen kom òg ut på bonussplata til LiveAndWell.com i 2000.
 «Feelgood mix» og «Paradox mix» kom ut på bonusplata av Digibook Expanded Edition på Earthling i 2004.

Kjelder

Denne artikkelen bygger på «Telling Lies» frå ,  den 18. september 2021. 
 oppgav desse kjeldene:

Bakgrunnsstoff
 

Songar frå 1996
David Bowie-songar
Singlar frå 1996
Songar skrivne av David Bowie
Songar produserte av David Bowie
Arista Records-singlar
Seven Years in Tibet av David Bowie

«Seven Years in Tibet» er ein song og singel av David Bowie og Reeves Gabrels frå 1997 på albumet Earthling. I somme land vart det gjeve ut ein versjon sungen av Bowie på mandarin-kinesisk.

Song utvikling
«Seven Years in Tibet» vart spelt inn mellom august og november 1996 under innspelinga for Earthling-innspelinga. Han byrja som ein Reeves Gabrels-instrumental kalla «Brussels», som Bowie ikkje likte særskild mykje, men etter kvart overtydde Gabrels Bowie om å halde på han. Arbeidstittelen til songen var «Biscuit Lady» og opningslinjene var frå ein falsk Internett-artikkel om ei kvinne som vart skadd av ein kjeksboks som eksploderte og trudde at bitar av kjeksdeigen som landa på hovudet hennar var hjernen hennar som rann ut av hovudet. til slutt vart songen om ein «ung tibetansk munk som nettopp var blitt skoten» etter at Bowie leste somme av foredraga til Dalai Lama. Bowie valde namnet på songen etter å ha lese boka Seven Years in Tibet (1952), og sjølv om ein film med same namn som òg var baser tpå boka kom ut i 1997, hadde denne ingen samband med songen til Bowie. Bowie spelte inn ein versjon av songen sungen på mandarin-kinesisk, med tekst omsett av Lin Xi og gjeve ut under namnet «A Fleeting Moment» i somme område.

Konsertopptak
Bowie framførte songen på konserten i høve 50-årsdagen hans i januar 1997 i lag med Dave Grohl rå Foo Fighters. Bowie spelte òg songen på GQ Awards i New York City den 15. oktober 1997, ei utgåve som sidan kom ut på konsertalbumet LiveAndWell.com i 2000.

Andre utgjevingar
«Mandarin-versjonen» kom ut på bonusplata til Digibook Expanded Edition av Earthling i 2004. I Hong Kong kom han òg ut på ei eiga bonusplate som følgde Earthling i 1997.

Salslister
«Seven Years in Tibet» nådde 61. plassen i Storbritannia, og var den siste songen som gjekk til topps i Hong Kong før Kina tok over byen i juni 1997.

Innhald
All tekst skriven av David Bowie, utanom «Seven Years in Tibet (Mandarin versjon)» av Lin Xi.All musikk av David Bowie og Reeves Gabrels, utanom «Pallas Athena (live)» av David Bowie.

7" single: RCA / 74321 51254 7 (Storbritannia)
 «Seven Years in Tibet (edit)» – 4:01
 «Seven Years in Tibet (Mandarin version)» – 3:58

RCA / 74321 51255 2 (Storbritannia)
 «Seven Years in Tibet (edit)» – 4:01
 «Seven Years in Tibet (Mandarin version)» – 3:58
 «Pallas Athena (live)» – 8:18
 
 Òg tilgjengeleg som avgrensa digipak (RCA / 74321 51254 2)

Medverkande
 Produsentar:
 David Bowie
 Mark Plati (medprodusent)
 Reeves Gabrels (medprodusent)
 Musikarar:
 David Bowievokal, gitar, saksofon, samplingar, klaverinstrument
 Reeves Gabrelsprogrammering, synthesizer, real and sampla gitarar, vokal
 Mark Platiprogrammering, [[musikksløyfe|bandsløyfer, samplingar, klaverinstrument
 Gail Ann Dorseybassgitar, vokal
 Zachary Alfordtrommesløyfer, akustisk trommer, elektronisk perkusjon
 Mike Garsonklaverinstrument, piano

Kjelder

Denne artikkelen bygger på «Seven Years In Tibet (song)» frå ,  den 18. september 2021. 
 oppgav desse kjeldene: 

David Bowie-songar
Singlar frå 1997
Songar skrivne av David Bowie
Songar skrivne av Reeves Gabrels
Songar produserte av David Bowie
Songar frå 1997